Държавен вестник, бр. 109, 2013 г., стр. 114

СТР.  114	
Д Ъ Р Ж А В Е Н  В Е С Т Н И К 	
БРОЙ  109
б) възлагането е извършено по нареждане 
на алтернативния инвестиционен фонд или 
на лицето, управляващо алтернативния ин-
вестиционен фонд, действащо за него;
7. третото лице отделя активите, чието 
съхраняване му е възложено, от собствените 
си активи и от активите на депозитаря с цел 
безспорно установяване собствеността на 
тези активи.
(8) Предоставянето на услуги, определени 
в Директива 98/26/ЕО на Европейския пар-
ламент и на Съвета от 19 май 1998 г. относно 
окончателността на сетълмента в платежните 
системи и в системите за сетълмент на цен-
ни книжа, наричана по-нататък „Директива 
98/26/ЕО“, от системите за сетълмент на ценни 
книжа, определени за целите на същата ди-
ректива, или предоставянето на сходни услуги 
от системи за сетълмент на ценни книжа на 
трета държава не се смята за делегиране на 
функции по ал. 7.
(9) Депозитарят и всяко трето лице, на 
което са делегирани функции съгласно ал. 7, 
при изпълнение на функциите по ал. 1 са 
длъжни да действат лоялно, с необходимите 
умения, грижа и внимание, прилагайки добри-
те професионални стандарти, и независимо, 
в най-добрия интерес на алтернативния ин-
вестиционен фонд и на инвеститорите в него. 
(10) Депозитарят и всяко трето лице, на 
което са делегирани функции съгласно ал. 7, 
не може да извършва дейност за алтернатив-
ния инвестиционен фонд или за лицето, което 
управлява този фонд, която може да породи 
конфликт на интереси между алтернативния 
инвестиционен фонд, управляващото го лице, 
инвеститорите във фонда и депозитаря или 
третото лице, на което са възложени депо-
зитарни функции, освен ако депозитарят или 
третото лице, на което са делегирани функ-
ции по ал. 7, е отделило организационно и 
функционално изпълнението на депозитарните 
функции от процесите и дейностите, които то 
изпълнява и които са или евентуално могат 
да бъдат несъвместими с тези функции, и 
конфликтите на интереси, които могат да въз-
никнат, са съответно установени, управлявани, 
наблюдавани и разкрити на инвеститорите в 
алтернативния инвестиционен фонд. 
(11) Депозитарят и всяко трето лице, на 
което са делегирани функции съгласно ал. 7, 
не може да използват активи на алтернатив-
ния инвестиционен фонд без съгласието на 
алтернативния инвестиционен фонд или на 
лицето, управляващо алтернативни инвести-
ционни фондове, действащо за него, както и 
без предварително уведомяване на депозита-
ря от третото лице, на което са делегирани 
функции съгласно ал. 7.
(12) Депозитарят отговаря пред алтерна-
тивния инвестиционен фонд и пред неговите 
инвеститори за всички вреди, претърпени от 
тях вследствие на неизпълнение на задълже-
нията му, включително от непълно, неточно и 
несвоевременно изпълнение, както и за загуба 
на финансови инструменти, съхранявани от 
него или от трето лице, на което е възложил 
депозитарни функции, когато това се дължи 
на причини, за които депозитарят отговаря, 
включително за действия или бездействия на 
трето лице, на което депозитарят е делегирал 
функции. Алтернативният инвестиционен 
фонд и инвеститорите могат да търсят от-
говорност от депозитаря пряко или косвено 
чрез лицето, управляващо алтернативния 
инвестиционен фонд, в зависимост от харак-
тера на правоотношението между депозитаря, 
алтернативния инвестиционен фонд, лицето, 
управляващо алтернативния инвестиционен 
фонд, и инвеститорите. Депозитарят не носи 
отговорност, ако може да докаже, че загубата 
е вследствие на външно събитие, което е извън 
неговия контрол, чиито последици биха били 
неизбежни независимо от всички разумни 
усилия за предотвратяването им. 
(13) В случай на загуба на финансови ин-
струменти депозитарят незабавно възстано-
вява финансови инструменти от същия вид 
и в същото количество или в паричната им 
равностойност.
(14) Депозитарят може да бъде освободен 
от отговорност за загуба на финансови ин-
струменти, съхранявани от трето лице при 
условията на ал. 7, ако са спазени следните 
условия: 
1. изпълнени са изискванията на ал. 7 за 
възлагане функции на третото лице;
2. отговорността на депозитаря е прехвър-
лена на третото лице въз основа на писмен 
договор между депозитаря и третото лице, 
който урежда отговорността на третото лице 
в съответствие с ал. 12, която може да бъде 
търсена от алтернативния инвестиционен фонд 
или от лицето, което го управлява, пряко или 
косвено чрез депозитаря;
3. прехвърлянето на отговорността съгласно 
т. 2 е въз основа на писмен договор между 
депозитаря и алтернативния инвестиционен 
фонд или лицето, което го управлява, посоч-
ващ причините за това прехвърляне;
4. изпълнени са следните допълнителни 
условия, ако съхраняването на активите е 
делегирано на трето лице, в случай че е при-
ложено изключението по ал. 7, т. 6:
а) уставът, правилата или другите учреди-
телни документи на алтернативния инвести-
ционен фонд изрично уреждат възможността 
за освобождаване от отговорност на депози-
таря при спазване изискванията на т. 1 – 3 
и буква „б“;
б) инвеститорите в алтернативния инвести-
ционен фонд са уведомени за необходимостта 
от такова възлагане, преди да направят ин-
вестицията си, съответно преди възлагането, 
ако то следва извършването на инвестицията.